ФНИ НА СУ „СВ. КЛИМЕНТ ОХРИДСКИ“

АНОТАЦИЯ НА ИЗСЛЕДОВАТЕЛСКИ ПРОЕКТ

**Тема: Създаване и апробиране на аудиовизуални, филмови и медийни прототипи за дистанционно обучение по звукови и медийни технологии**

**Вид на проекта**: тематичен проект

**Ръководител**: гл. ас. д-р Силвана Колева Карагьозова

**Факултет/ звено**: ФНОИ, Катедра Начална училищна педагогика

Една от основните цели на проекта беше да се създадат аудио-визуални
продукти, тематично свързани със създаването на дигитална история и подкаст, които да влязат в учебния процес, свързан с дисциплините към специалност ММТТ, ОКС БАКАЛАВЪР И МАГИСТЪР. Професионално изработената визуална нагледност е предизвикателство пред всеки един преподавател, с оглед на това да се постигне успех в ангажирането на обучаемите в смислено използване на дигиталното видео изобразяване и развиване на потенциала обучаемите да го използват самостоятелно като начин за комуникация, лична рефлексия и представяне в социалната среда. В резултат от извършените по проекта дейности успяхме да реализираме учебни видео ресурси за ролята на музиката в жанра дигитална история и подкаст „Audio Joint“ с тонрежисьорска насоченост.

Подкастът, като модерно явление, се доказа като смислено средство, чрез което студентите изразяват свободно себе си, гледната си точка, обменят идеи с доказали се имена в областта на аудиовизуалните технологии.

Като отзвук, изведен от извършените дейности по изпълнението на проекта
изпъква развиването на е-обучението в рамките на Софийски университет, като
чрез изграждането на ключови принципи – перманентна свързаност на обучаемите и преподавателите; гъвкавост на ученето и учебната среда; интерактивност;
колаборативност; мотивация и ангажираност на студентите; индивидуализация на учебния процес – се постигна придържане към съвременната образователна
парадигма, свързана с придобиване на умения в медийната дигитална грамотност.